**INSTITUTUL DE CHIMIE MACROMOLECULARĂ PETRU PONI IAŞI**

Str. Grigore Ghica Vodă, Nr. 41 A, Iaşi, ROMÂNIA

Tel.: 0232-217454; Fax: 0232-211299, [www.icmpp.ro](http://www.icmpp.ro)

**Anunţ de intenţie**

Privind identificarea de parteneri din mediul economic privat pentru proiect

POC 2014-2020, acţiunea 1.2.3. „Parteneriate pentru transfer de cunoştinţe”

Conform indicaţiilor din Ghidul Solicitantului, din Programul Operaţional de Competitivitate 2014-2020, AxaPrioritară 1 „Cercetare, dezvoltare tehnologică şi inovare (CDI) în sprijinul competitivităţii economice şi dezvoltării afacerilor”, Acţiunea 1.2.3. „Parteneriate pentru transfer de cunoştinţe” ([**www.poc.research.ro/actiuni-1-2-3**](http://www.poc.research.ro/actiuni-1-2-3)),

Institutul de Chimie Macromoleculară Petru Poni Iaşi (ICMPP) intenţionează ca în perioada 10 iulie 2015 - 11 august 2015 să propună spre finanţare proiectul cu titlul **Parteneriate pentru transfer de cunoştinţe în domeniul materialelor polimere folosite în ingineria biomedicală,** în domeniul de specializare: Eco-Nano-tehnologii şi materiale avansate, sub-domeniul Materiale.  Acest proiect are drept scop transferul de cunoştinţe şi expertiză către întreprinderi (entitate juridică ce desfăşoară o activitate economică ce constă în a oferi produse sau servicii pe o piaţă dată, indiferent de statutul său juridic sau dacă aceasta are sau nu scop lucrativ), conform Ghidului - Secţiunea G ([**www.poc.research.ro/actiuni-1-2-3**](http://www.poc.research.ro/actiuni-1-2-3)).

În vederea elaborării proiectului, Institutul de Chimie Macromoleculară Petru Poni Iaşi doreşte să identifice parteneri din mediul economic privat (aşa cum sunt definiţi în Ghidul Solicitantului)  interesaţi să beneficieze de expertiză în domeniul biomaterialelor.

Pentru o participare activă şi orientată către nevoia reală de dezvoltare a mediului economic privat, ICMPP este receptivă propunerilor de colaborare pentru servicii ce intră în sfera ei de competenţă ([www.icmpp.ro](http://www.icmpp.ro) )

Conform Ghidului Solicitantului (Secţiunea G), potenţialii parteneri beneficiază de sprijin financiar nerambursabil sub formă de ***ajutor de minimis*** sau ***scheme de ajutor de stat***.

Prin Acţiunea 1.2.3-Parteneriate pentru transfer de cunoştinţe sunt finanţate urmatoarele activităţi:

·        Activități privind accesul întreprinderilor la facilitățile, instalațiile, echipamentele organizațiilor de cercetare pentru realizarea de analize, testări, experimente, caracterizări,

etichetarea calităţii şi certificare pentru dezvoltarea unor produse/tehnologii/metode noi sau îmbunătățite;

·        Activități de transfer de abilități/competențe de cercetare-dezvoltare și de sprijinire a inovării;

·        Activități de cercetare industrială și/sau dezvoltare experimentală realizate în

colaborare efectivă cu o întreprindere

**Expresia de interes** privind realizarea unui parteneriat de transfer de cunoştinţe  reprezintă document ataşat Cererii de finanţare şi formatul său este prezentat în Anexa 2.13.2. din Ghidul Solicitantului, Anexe, pg. 53 ([**www.poc.research.ro/ghid-unic-competitii-axa-1**](http://www.poc.research.ro/ghid-unic-competitii-axa-1)).

Întreprinderile interesate de parteneriat şi care indeplinesc condiţiile de eligibilitate prevazute în Ghidul Solicitantului pot completa şi transmite Institutului de Chimie Macromoleculară Petru Poni Iaşi, pâna la data de 30 iulie 2015, [Expresie\_de\_interes](http://www.icmpp.ro/intranet/anunt_poc/expresie%20interes.docx), aflată pe site-ul ICMPP.

Pentru informaţii suplimentare puteţi contacta direct Institutul de Chimie Macromoleculară Petru Poni Iaşi.

 **Date de contact**:

Institutul de Chimie Macromoleculară Petru Poni Iaşi

Aleea Grigore Ghica Vodă, nr. 41 A

700487 Iaşi, Romania

Tel. Secretariat: 0232-217454;

Fax: 0232-211299

Site-ul ICMPP:  [www.icmpp.ro](http://www.icmpp.ro)

**Persoane de contact**:

Director: dr. Airinei Anton

e-mail:  airineia@icmpp.ro

Director proiect: dr. Magdalena Aflori

e-mail: maflori@icmpp.ro